
	 ΠΑΡΙΣΙ – ΛΟΥΒΡΟ – ΠΥΡΓΟΣ ΑΙΦΕΛ 
ΚΡΟΥΑΖΙΕΡΑ ΣΗΚΟΥΑΝΑ – ΝΤΙΣΝΕΥΛΑΝΤ

	Αναχωρήσεις: 19 – 23 Φεβρουαρίου & 22 – 26 Μαρτίου 2026, 5 μέρες,  SKY EXPRESS


[image: ]1η μέρα: ΑΘHNA – ΠΑΡΙΣΙ – ΞΕΝΑΓΗΣΗ ΠΟΛΗΣ – ΚΗΠΟΙ ΚΕΡΑΜΙΚΟΥ – ΠΥΡΓΟΣ ΑΙΦΕΛ
Συγκέντρωση στο αεροδρόμιο 2 ώρες πριν την πτήση σας και αναχώρηση για την Πόλη του Φωτός. Άφιξη στο αεροδρόμιο του Παρισιού και μετά την παραλαβή των αποσκευών σας, θα σας περιμένει αντιπρόσωπός του γραφείου. Μεταφορά στην πόλη και συνάντηση με τον επίσημο ελληνόφωνο ξεναγός μας για να ξεκινήσουμε την πανοραμική ξενάγηση στα αξιοθέατα του Παρισιού. Θα ξεκινήσουμε από το έμβλημα της πόλης, τον Πύργο του Άιφελ και το Τροκαντερό όπου θα κάνουμε στάση για αναμνηστικές φωτογραφίες, στη συνέχεια θα θαυμάσουμε την Αψίδα του Θριάμβου (Αrc de Triomphe), τη διάσημη λεωφόρο των Ηλυσίων Πεδίων που το βράδυ είναι γιορτινά φωτισμένη, το μικρό και το μεγάλο παλάτι, την Πλας Κονκόρντ (Πλατεία Ομονοίας), το εντυπωσιακό κτίριο της Όπερας, τις πολυσύχναστες λεωφόρους Grands Boulevards, το Μουσείο του Λούβρου με τις φημισμένες πυραμίδες του, τη Γαλλική Ακαδημία, το Δικαστικό Μέγαρο, τη νέα γέφυρα Ποντ Νεφ, το Δημαρχείο. Σειρά έχει η επιβλητική Notre Dame (Παναγία των Παρισίων), επιβλητικός καθεδρικός ναός της πόλης, το μνημείο που ενέπνευσε στον Βίκτωρα Ουγκώ το ομώνυμο μυθιστόρημα με τον συμπαθέστατο Κουασιμόνδο. Μεταφορά στο ξενοδοχείο και τακτοποίηση. Τo βράδυ βγείτε μια βόλτα (προαιρετικά) και απολαύστε την βραδινή ζωή στην παριζιάνικη πρωτεύουσα.
[image: ]2η μέρα: ΠΑΡΙΣΙ – ΞΕΝΑΓΗΣΗ ΜΟΥΣΕΙΟ ΤΟΥ ΛΟΥΒΡΟΥ - προαιρετικά ΚΡΟΥΑΖΙΕΡΑ ΣΤΟΝ ΣΗΚΟΥΑΝΑ
[bookmark: _Hlk115337849]Πρόγευμα στο ξενοδοχείο σας. Σήμερα θα απολαύσουμε την ξενάγηση στο Μουσείο του Λούβρου, σε ένα από τα μεγαλύτερα μουσεία του κόσμου με περισσότερα από 30 χιλιάδες εκθέματα και περισσότερους από 10 εκατομμύρια τουρίστες το χρόνο! Θα ξεναγηθούμε στην Ελληνική και στη ρωμαϊκή πτέρυγα και θα δούμε μεταξύ άλλων και τις τρεις Βασίλισσες του Λούβρου, την Αφροδίτη της Μήλου, τη Νίκη της Σαμοθράκης αλλά και την αινιγματική Τζοκόντα του Ντα Βίντσι. Επιπλέον θα θαυμάσουμε πίνακες της Αναγέννησης, έργα νεοκλασικισμού και ρομαντισμού. Στη συνέχεια χρόνος ελεύθερος, ο ξεναγός μας θα σας δώσει οδηγίες για τις μετέπειτα κατ’ ιδίαν προαιρετικές σας δραστηριότητες. Δεν περιλαμβάνεται μεταφορά επιστροφής. Μπορείτε αν θέλετε να παρατείνεται το χρόνο παραμονής σας στο Μουσείο του Λούβρου για να δείτε κατ’ ιδίαν κι άλλες αξιόλογες πτέρυγες, μην ξεχνάτε ότι πρόκειται για το μεγαλύτερο μουσείο του κόσμου! Βρίσκεστε στο κέντρο της πόλης και μπορείτε να κάνετε βόλτα στα καταστήματα ή αν θέλετε μπορείτε να ανεβείτε στο Παλαί ντε Σαγιώ για μια μοναδική φωτογραφία του Πύργου του Άιφελ. Σχετικά κοντά βρίσκεται το Μουσείο d’Orsay, το οποίο ξεκίνησε να κατασκευάζεται το 1898 ως κτήριο κεντρικού σιδηροδρομικού σταθμού. Εκεί στεγάζονται εκθέματα γλυπτικής, ζωγραφικής, αντικειμένων έργων τέχνης (Objets d' Art), αρχιτεκτονικής, φωτογραφίας και γραφικών τεχνών. Εναλλακτικά σας προτείνουμε να απολαύσετε μια όμορφη κρουαζιέρα στον  Σηκουάνα με τα Bateaux Parisiens. Κυλήστε απαλά κάτω από θρυλικές γέφυρες και δείτε γωνιές ιστορικές που δεν βλέπονται, παρά μόνο με πλοιάριο! Θα κάνετε το γύρο από το νησάκι Ιλ ντε λα Σιτέ και θα θαυμάσετε την επιβλητική Παναγία των Παρισίων (Notre Dame de Paris), θαυμαστό αρχιτεκτονικό μνημείο γοτθικού ρυθμού γνωστό και από το ομώνυμο μυθιστόρημα με τον Κουασιμόδο που ανακατασκευάζεται λόγω της πυρκαγιάς . Κατά τη διάρκεια της κρουαζιέρας, γίνεται ξενάγηση αγγλόφωνη από τα ηχεία του πλοίου. 
[image: ]3η μέρα: ΠΑΡΙΣΙ – ΝΤΙΣΝΕΫΛΑΝΤ
Πρόγευμα στο ξενοδοχείο σας και μεταφορά για την διαμονή σας στο μαγικό κόσμο των παιχνιδιών, την Disneyland, που δημιουργήθηκε σ' ένα απέραντο χώρο με λίμνες, δάση και κανάλια, σε λιγότερο από μια ώρα από το Παρίσι. Εντυπωσιακές παρελάσεις, παραμυθένια παλάτια και ολοζώντανες φιγούρες του Ντίσνεϋ σας μεταφέρουν στον κόσμο της φαντασίας. Υπέροχη γιορταστική μουσική αντηχεί σε όλο το πάρκο, χρωματιστές φιγούρες του Ντίσνεϋ βολτάρουν ανάμεσα στα χαρούμενα πλήθη, παιδικοί ήρωες περπατούν δίπλα σας, ονειρικά καταστήματα γεμάτα με αγαπημένα παιχνίδια και γαλλικά λαχταριστά γλυκά σας περιμένουν να τα επισκεφτείτε... Το όνειρο ξεκινά! Ταξιδέψτε με τους Πειρατές της Καραϊβικής ή τον Ιντιάνα Τζόουνς στη “Χώρα της Περιπέτειας“, χαθείτε στο άπειρο μ' ένα διαστημόπλοιο στο “Βουνό του Διαστήματος“. Ανεβείτε στα άλογα του “Καρουσέλ του Λάνσελοτ“, συναντήστε τον Πινόκιο, τον Ντάμπο το ελεφαντάκι, τη Χιονάτη και τους εφτά νάνους στη “Χώρα της Φαντασίας“. Τα θεάματα στο Star Wars, είναι και πάλι ανοιχτά και ανανεωμένα και σας περιμένουν με καινούργια παιχνίδια!  Οπωσδήποτε πρέπει να τα επισκεφτείτε! Δίπλα στο πάρκο της Ντίσνεϋλαντ, ανακαλύψτε το μαγεμένο κόσμο του κινηματογράφου και της τηλεόρασης στο Πάρκο Walt Disney Studios, το οποίο αποτελείται από 4 θεματικές ενότητες, που προτείνουν υπέροχες ατραξιόν και θεάματα που κόβουν την ανάσα. Από τα top θεάματα είναι τα Crush’s Coaster, Stitch, Rock’n’Roller Coaster, κ.ά. Πανέμορφο θέαμα η παρέλαση, όπου σκορπώντας χρώμα, μουσική και μαγεία, ο Μίκυ και οι φίλοι του διασχίζουν το πάρκο μέσα σε μια απίστευτη γιορταστική ατμόσφαιρα, για να κλείσουν την παρέλασή τους με ένα φαντασμαγορικό φινάλε γεμάτο λάμψη. Διανυκτέρευση στην μαγική παιχνιδούπολη. Σημείωση: Το check in στα δωμάτια γίνεται μετά τις 15.00.
[bookmark: _Hlk80362501][image: ]4η μέρα: ΝΤΙΣΝΕΫΛΑΝΤ
Πρόγευμα στο ξενοδοχείο σας και μεταφορά για την διαμονή σας στο μαγικό κόσμο των παιχνιδιών, την Disneyland, που δημιουργήθηκε σ' Πρόγευμα στο ξενοδοχείο. Συνεχίστε σήμερα την περιπλάνηση στη μαγική Ντίσνεϋλαντ απολαμβάνοντας τα θεάματα και τα παιχνίδια που δεν προλάβατε την προηγουμένη. Δείτε το πιο καινούργιο Πάρκο, το Walt Disney Studios, όπου μεταξύ άλλων θα ανεβείτε στο θεαματικό σταθμό του Διαστήματος, στο ταχύτατο τρένο Rock & Roller Coaster, κ.ά. Αγοράστε αναμνηστικά δώρα, γευματίστε σ’ ένα από τα πολλά καφέ-εστιατόρια και πιτσαρίες και το βράδυ αποχαιρετήστε τη χώρα του παραμυθιού και της φαντασίας στην παραδοσιακή Αμερικάνικη ντίσκο “Hurricane”.
[image: ]5η μέρα: ΠΑΡΙΣΙ – ΑΘΗΝΑ
Πρόγευμα στο ξενοδοχείο και πτήση για την Αθήνα

Αναχωρήσεις 19 – 23 Φεβρουαρίου 2026, 5 μέρες με  SKY EXPRESS
	ΞΕΝΟΔΟΧΕΙΑ
	Συνολική τιμή 2 ενήλικες ή 
1 ενήλικας +  1 παιδί 
(σε δίκλινο)
	Συνολική τιμή 2 ενηλ. & 1 παιδί 
(δίκλινο με έξτρα κρεβάτι)
	Συνολική τιμή 2 ενηλ. & 2 παιδιά
(Οικογενειακό δωμάτιο)

	NOVOTEL LA DEFENSE 4* & GRAND MAGIC HOTEL / DREAM CASTLE 4*
	€ 1.379
	€ 1.699
	€ 2.139 

	NOVOTEL LA DEFENSE 4* & CHEYENNE 3*
	€ 1.649
	€ 2.149
	€ 2.499 




Κόστος εσωτερικής πτήσης με Sky Express από € 120 το άτομο κατόπιν διαθεσιμότητας

Αναχώρηση  22 – 26 Μαρτίου 2026, 5 μέρες με  SKY EXPRESS
	ΞΕΝΟΔΟΧΕΙΑ
	Συνολική τιμή 2 ενήλικες ή 
1 ενήλικας +  1 παιδί 
(σε δίκλινο)
	Συνολική τιμή 2 ενηλ. & 1 παιδί 
(δίκλινο με έξτρα κρεβάτι)
	Συνολική τιμή 2 ενηλ. & 2 παιδιά
(Οικογενειακό δωμάτιο)

	NOVOTEL LA DEFENSE 4* & GRAND MAGIC HOTEL / DREAM CASTLE 4*
	€ 1.899
	€ 1.979
	€ 2.599 

	NOVOTEL LA DEFENSE 4* & CHEYENNE 3*
	€ 2.099
	€ 2. 459 
	€ 2.859 




Κόστος εσωτερικής πτήσης με Sky Express από € 120 το άτομο κατόπιν διαθεσιμότητας


    	   
	ΠΕΡΙΛΑΜΒΑΝΟΝΤΑΙ:
	Αεροπορικά εισιτήρια οικονομικής θέσης με απευθείας πτήσεις με Sky Express
1 προσωπικό αντικείμενο, 1 χειραποσκευή 8 κιλά & αποσκευή 20 κιλά 
2 διαν/σεις με πρόγευμα μπουφέ καθημερινά σε ξενοδοχείο 4*
2 διαν/σεις με πρόγευμα στο ξενοδοχείο 4* στην Ντίσνεϋλαντ (Grand Magic/Dream Castle ή Cheyenne 3*).
Ξενάγηση πόλης στα κυριότερα αξιοθέατα του Παρισιού  με επίσημο ελληνόφωνο ξεναγό 
Ξενάγηση στο Μουσείο του Λούβρου (στην ελληνική πτέρυγα) με επίσημο ελληνόφωνο ξεναγό   
Μεταφορές από / προς το αεροδρόμιο εξωτερικού - ξενοδοχείο
Μεταφορά από το ξενοδοχείο Παρίσι – Ντίσνεϋλαντ
City tax στα ξενοδοχεία Novotel La Defense 4* στο Παρίσι & Cheyenne 3* στην Disneyland 
Ασφάλεια αστικής ευθύνης
ΦΠΑ

	ΔΕΝ ΠΕΡΙΛΑΜΒΑΝΟΝΤΑΙ:
	Φόροι αεροδρομίων, επίναυλος καυσίμων & check points 350 €
Είσοδοι μουσείων, μνημείων, αρχαιολογικών χώρων
Είσοδος στο Μουσείο του Λούβρου με δικαίωμα κράτησης & συγκεκριμένο ραντεβού:  € 60 για ενήλικες & 40 παιδιά - δήλωση/πληρωμή από το Γραφείο μας με την κράτησή σας. Τοπικά θα πληρώσετε και είναι υποχρεωτικά, € 4 το άτομο για τα ακουστικά στο Λούβρο. (πληρώνουν και τα παιδιά). 
Είσοδοι της Ντίσνεϋλαντ για 2 μέρες/2 πάρκα: από € 195 κατ’ άτομο για τους ενήλικες & παιδιά άνω των 11 ετών / € 180 για τα παιδιά κάτω των 11 ετών.
Νέος φόρος πόλης (city tax) υποχρεωτικός και πληρωτέος στα ξενοδοχεία του Παρισιού/ Grand Magic/Dream Castle : € 8,45 κατ’ άτομο  τη διανυκτέρευση για 4* ξενοδοχεία. Τα παιδιά κάτω των 12 ετών δεν πληρώνουν στην περίπτωση που μένουν με 2 ενήλικα άτομα στο ίδιο δωμάτιο. Στην περίπτωση που μία οικογένεια (2 ενηλ + 2 παιδιά) καταλαμβάνει 2 δίκλινα δωμάτια, θα πληρώσουν και τα 4 άτομα τα city taxes. Φιλοδωρήματα, αχθοφορικά  και ότι δε αναφέρεται στο πρόγραμμα.
Φιλοδωρήματα, αχθοφορικά  και ότι δε αναφέρεται στο πρόγραμμα.

	Πτήσεις SKY EXPRESS:
	Αθήνα Παρίσι GQ 900 10.40 13.05
Παρίσι Αθήνα GQ 901 14.05 18.15

	ΣΗΜΕΙΩΣΕΙΣ:
	Η ροή των ξεναγήσεων μπορεί να αλλάξει ανάλογα με τα ωράρια πτήσεων και λειτουργίας χώρων και μουσείων. Τελικό ημερήσιο πρόγραμμα με το ενημερωτικό σας. 
Τα τρίκλινα και τετράκλινα δωμάτια στα ξενοδοχεία είναι κατόπιν διαθεσιμότητας.

NOVOTEL LA DEFENSE 4* 	                         	2  Boulevard De Neuilly, 92081                       
                                                                                                                                                                 https://all.accor.com/ 

Eίναι χτισμένο στην καρδιά της La Défense, της μεγαλύτερης επιχειρηματικής περιοχής της Ευρώπης. Προσφέρει θέα στον ποταμό Σηκουάνα και τον Πύργο του Άιφελ. 

Τα δωμάτια διαθέτουν σύγχρονο ντιζάιν και είναι εξοπλισμένα με τηλεόραση επίπεδης οθόνης και ιδιωτικό μπάνιο με δωρεάν προϊόντα περιποίησης. Υπάρχει κλιματισμός.

Ο σταθμός Esplanade de la Défense του μετρό βρίσκεται στα 50μ. από το Novotel Paris La Defense. Από εκεί, θα φτάσετε άμεσα και γρήγορα στο κέντρο του Παρισιού. 

Έχετε τη δυνατότητα να ξεκινήσετε την ημέρα σας με έναν μπουφέ πρωινού. Για μεσημεριανό γεύμα ή δείπνο μπορείτε να απολαύσετε δημιουργική γαλλική κουζίνα στο εστιατόριο Novotel.


[image: ]        ΞΕΝΟΔΟΧΕΙΑ ΝΤΙΣΝΕΥΛΑΝΤ
                             
Disney's Hotel Cheyenne®3*      Rue du Bœuf Agile, 77700 Coupvray, Γαλλία 
https://www.disneylandparis.com 
[image: Travel Tips: Χριστούγεννα στη Disneyland στο Παρίσι (2017)]

Το Disney's Hotel Cheyenne βρίσκεται 20 λεπτά μακριά με τα πόδια από τα Disney® Parks και 12 λεπτά με τα πόδια από τον Σιδηροδρομικό Σταθμό Marne-la-Vallée Chessy του RER. Το κατάλυμα προσφέρει δωρεάν Wi-Fi και δωρεάν χώρο στάθμευσης στις εγκαταστάσεις. Οι επισκέπτες μπορούν επίσης να συναντήσουν τους χαρακτήρες της Disney στο ξενοδοχείο.

Τα κλιματιζόμενα δωμάτια έχουν θεματική διακόσμηση από την ταινία Toy Story και διαθέτουν βρετανικές πρίζες, θύρες USB και τηλεόραση επίπεδης οθόνης με κανάλια Disney. Επίσης περιλαμβάνουν ιδιωτικό μπάνιο με μπανιέρα και δωρεάν προϊόντα περιποίησης. Επιπλέον, παρέχονται στεγνωτήρας μαλλιών και ηλεκτρικός βραστήρας, κατόπιν αιτήματος και βάσει διαθεσιμότητας.

Στο θέρετρο σερβίρεται ευρωπαϊκό πρωινό με πρόσθετη χρέωση, βάσει διαθεσιμότητας. Στον χώρο του καταλύματος λειτουργούν επίσης εστιατόριο με μπουφέ και μπαρ με θέμα τα σαλούν της άγριας δύσης. Επιπλέον, διατίθενται μηχανήματα αυτόματης πώλησης σνακ και αναψυκτικών.

ΞΕΝΟΔΟΧΕΙΑ ΝΤΙΣΝΕΥΛΑΝΤ 

GRAND MAGIC HOTEL 4*	   20,Av. de la Fosse des Pressoirs, 77703 Magny-le-Hongre, France 
www.magiccircus-hotel.com

Το Magic Circus Hotel Marne La vallee at Disneyland® Paris βρίσκεται σε απόσταση μόλις 10 λεπτών οδικώς από την Ντίσνεϋλαντ του Παρισιού και 4χλμ. μακριά από το εμπορικό κέντρο Val d'Europe και τον ομώνυμο σταθμό του RER. 
	
Το κατάλυμα προσφέρει πισίνα, γυμναστήριο, αίθουσα παιχνιδιού με βιντεοπαιχνίδια και δωρεάν WiFi σε όλους τους χώρους. Τα δωμάτια έχουν διακόσμηση με θέμα τα αστέρια και θέα στην εξοχή, στο πάρκο ή στη λίμνη. Περιλαμβάνουν μίνι μπαρ, καλωδιακή τηλεόραση με παιδικά κανάλια και παροχές για τσάι και καφέ. Σε κάθε μονάδα υπάρχει ιδιωτικό μπάνιο.

Το εστιατόριο L'Etoile ετοιμάζει παραδοσιακά πιάτα και τοπικές σπεσιαλιτέ. Οι επισκέπτες μπορούν να χαλαρώσουν και να απολαύσουν σνακ στο Bar des Artistes με την εξωτερική βεράντα.

Το Magic Circus Hotel Marne La vallee at Disneyland® Paris διαθέτει δωρεάν υπηρεσία μεταφοράς προς τα ψυχαγωγικά πάρκα και τον Σταθμό Marne-la-Vallée των τρένων και του RER. Τα δρομολόγια πραγματοποιούνται καθημερινά κάθε 20 λεπτά, από τις 08:00 μέχρι τις 24:00. 



DREAM CASTLE 4*    40,Av. de la Fosse des Pressoirs, 77703 Magny-le-Hongre
https://www.dreamcastle-hotel.com 

Το Dream Castle Hotel Marne La Vallee περιβάλλεται από μια λίμνη και κήπους και προσφέρει εσωτερική πισίνα, σπα και δωρεάν υπηρεσία μεταφοράς προς τη Ντίσνεϋλαντ του Παρισιού και τον σταθμό Marne-la-Vallée-Chessy του RER.

Όλα τα κλιματιζόμενα δωμάτια και σουίτες διαθέτουν διακόσμηση εμπνευσμένη από τους Σωματοφύλακες και το Κάστρο του Πότσνταμ, τηλεόραση επίπεδης οθόνης, δωρεάν Wi-Fi, μίνι μπαρ και παροχές για τσάι και καφέ.

Το εστιατόριο The Kitchen του ξενοδοχείου προσφέρει πλήρες αμερικανικό μπουφέ πρωινού με μεγάλη ποικιλία από ζεστά και κρύα πιάτα και αρτοσκευάσματα. Είναι επίσης ανοιχτό κάθε βράδυ με a la carte μενού. Το μπαρ προσφέρει σνακ από τις 18:00 έως τα μεσάνυχτα.

Οι επισκέπτες μπορούν να χαλαρώσουν στο Dream Castle Spa, το οποίο περιλαμβάνει θερμαινόμενη εσωτερική πισίνα, σάουνα, υδρομασάζ, γυμναστήριο, υπηρεσίες μασάζ και διάφορες περιποιήσεις ομορφιάς.

